73 



minute spinulosa. Tibiæ femoribus quarta parte breviores, 

 levius incurvæ, clavatæ, apice spinulis gracilibus parce mu- 

 nitæ. Tarsi tibiis tertia parte breviores et duplo gracili- 

 ores, clavati. Ungulæ elougatæ, tarsis tertia parte longiores, 

 validæ, acuminatæ, subcurvatæ, basi setulis brevissimis parce 

 instructæ. 



Abdomen elongatum , thorace fere quadruplo longius, 

 lineare, post valde acuminatum. Annuli priores magnitu- 

 dine metathoracis, ceteri latitudine sensim decrescentes, longi- 

 tudine vero paulum crescentes , octavus subquadratus , nonus 

 obconicus. Scuta dorsalia et ventralia completa, valde con- 

 vexa. Pleuræ nonnihil exsertæ , angustæ , membranaceæ. 

 Annulus analis exsertus, abdomini contiguus, corneus, valde 

 elongatus, annulo nono fere quadruplo longior, valde acumi- 

 natus, teres, apice fissus, laciniis setaceis, obscure articulatis, 

 setulosis, reliquo annulo triplo brevioribus. Anus in basi 

 annuli analis infra situs, valvula cornea elongato-ovali, in- 

 curva utrinque fultus. 



Partes corneæ corporis cunctæ granulis conicis, setis sin- 

 gulis coronatis scabræ; granula terrainalia dentium scutorum 

 etiam producta, crassitudine duplo vel triplo longiora. Scuta 

 dorsalia utrinque impressa, angulis posterioribus retro pro- 

 ductis, dentiformibus , supra carinatis, margine interjacente 

 dentibus armato quaternis, brevibus, æqualibus, obtusis, dorso 

 carinatis. Præterga et postterga omnia membranacea, nonni- 

 hil constricta, unde corpus submoniliforme. Pleuræ granulis 

 singulis, brevissime bisetulis, pone spiraculum. 



Spiracula rotundata, peritremate elevato. Spiracula thora- 

 cica in pieuris mesothoracis, infra ad angulos priores scuti 

 mesosterni sita. Spiracula abdominalia minutissima, in pieuris 

 sita, lateralia, superne non conspicua, orificio extrorsum ver- 

 gente. 



Larva linearis, longissima, subcylindrica, submoniliformis, 

 apice valde acuminata, opaca, flavescens simul et canescens, 

 granulis integumenti cornei fuscescentibus. 



Motus valde segnis, pedibus gressorius, reptoriiis totius 

 corporis ambitu. 



